Edison Flores skifter AaB ud med Monarcas Morelia. Den mexicanske klub oplyser, at de er nået til enighed med både AaB og Flores selv.

Edison Flores har i de seneste uger lignet en færdig mand i AaB, og nu sælger nordjyderne den peruvianske stjernespiller videre.

Flores' næste stop i karrieren er mexicanske Monarcas Morelia, som på klubbens hjemmeside oplyser, at de er nået til enighed med AaB om en pris for sydamerikaneren.

Flores mangler fortsat at gennemgå det obligatoriske lægetjek, hvilket ifølge Morelia vil ske i nær fremtid.

Edison Flores kom til AaB fra peruvianske Universitario i 2016.

Tegn et sæsonkortabonnement og se alle AaB?s hjemmekampe her